Beli Amerikanci su kategorija građana SAD koji, prema definiciji Američkog popisnog biroa, „potiču od bilo kojih prvobitnih naroda Evrope, Bliskog Istoka ili severne Afrike. U tu grupu spadaju ljudi koji su se izjasnili kao belci ili napisali unose kao što su Irac, Nemac, Italijan, Libanac, Bliskoistočanin, Arapin ili Poljak.“ Kao i sve zvanične američke rasne kategorije, Beli Amerikaci imaju podgrupe „ne-Hispanoamerikanci ili ne-Latinoamerikanci“ i „Hispanoamerikanci i Latinoamerikaci“, a ovu potonju grupu u najvećem broju čine beli Meksikanci ili Kubanci. Izraz „kavkasci“ se često naizmenično upotrebljava sa izrazom „belac“, mada ta dva izraza tehnički nisu sinonimi.